На основу члана 18. Закона о јавним службама („Сл. гласник РС“ бр. 42/91, 71/94, 79/05-др. закон, 81/05-испр. др. закона, 83/05-испр. др. закона и 83/14-др. закон), члана 25. Статута Установе „Спортски центар Чајетина“ и Одлуке о спровођењу јавног конкурса за избор директора, број 557-2/17 од 17.10.2017. године,

**УПРАВНИ ОДБОР УСТАНОВЕ**

**Оглашава**

**ЈАВНИ КОНКУРС ЗА ИЗБОР ДИРЕКТОРА**

**УСТАНОВЕ „СПОРТСКИ ЦЕНТАР ЧАЈЕТИНА“ ЧАЈЕТИНА**

**Подаци о Установи**: Установа „Спортски центар Чајетина“ Чајетина, ул. Краља Александра Карађорђевића 3, Чајетина, матични број 17898965, ПИБ 109846049, претежна делатност 93.11-делатност спортских објеката.

**Радно место**: Директор Установе „Спортски центар Чајетина“ Чајетина. Директора именује Скупштина општине Чајетина на период од 4 (четири) године, на основу предлога Управног одбора Установе.

**Место рада:** Седиште Установе, ул. Краља Александра Карађорђевића 3, Чајетина.

**Услови за именовање директора**:

1) да је лице пунолетно и пословно способно;

2) да је држављанин Републике Србије;

3) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

4) да има најмање пет година радног искуства на пословима за које се захтева високо образовање;

5) да има најмање три године радног искуства на руководећим радним местима;

6) да није члан органа политичке странке, односно да му је одређено мировање у вршењу функције у органу политичке странке;

7) да није осуђивано на казну затвора од најмање шест месеци;

8) да се против њега не води кривични поступак и да против њега није подигнута оптужница за кривична дела за која се гони по службеној дужности;

9) да испуњава и остале опште услове по прописима о раду.

**Стручна оспособљеност, знања и вештине** оцењују се у изборном поступку, увидом у доказе који су приложени уз пријаву кандидата и усменим разговором са кандидатима који испуњавају услове утврђене конкурсом.

**Рок за подношење пријаве**: Рок за подношење пријаве на јавни конкурс је 15 дана а почиње да тече наредног дана од дана објављивања јавног конкурса у листу „Вести“.

**Адреса на коју се подносе пријаве**: Пријаве на јавни конкурс са неопходном документацијом и доказима о испуњености услова подносе се на адресу:

Установа „Спортски центар Чајетина“, ул. Краља Александра Карађорђевића 3, 31310 Чајетина, са назнаком: ПРИЈАВА НА ЈАВНИ КОНКУРС ЗА ИЗБОР ДИРЕКТОРА-НЕ ОТВАРАТИ.

**Пријава на јавни конкурс и докази који се прилажу уз пријаву:**

Пријава на јавни конкурс садржи име и презиме кандидата, датум и место рођења, адресу становања, податке о образовању, податке о радном искуства.

Уз пријаву на јавни конкурс кандидати за директорa дужни су да приложе:

* кратку биографију са подацима о досадашњем радном искуству,
* извод из матичне књиге рођених,
* уверење о држављанству,
* диплому или уверење о стручној спреми,
* исправе којима се доказује радно искуство-потврде или други акти којима се доказује да има најмање 5 (пет) година радног искуства на пословима за које се захтева високо образовање и најмање 3 (три) године радног искуства на руководећим радним местима,
* оверена изјава дата под кривичном и материјалном одговорношћу да лице није члан органа политичке странке односно да му је одређено мировање у вршењу функције у органу политичке странке,
* уверење надлежног органа да лице није осуђивано на казну затвора од најмање шест месеци,
* уверење надлежног органа да се против лица не води кривични поступак и да против њега није подигнута оптужница за кривична дела за која се гони по службеној дужности,
* уверење о општој здравственој способности.

Докази се прилажу у оригиналу или овереној фотокопији, не старији од 6 (шест) месеци од дана објављивања огласа.

**НАПОМЕНА:** Пријаве уз које нису приложени сви тражени докази у оригиналу или овереној фотокопији код надлежног органа, неблаговремене, неразумљиве пријаве биће одбачене Закључком Управног одбора, против кога није допуштена посебна жалба.

Јавни конкурс спроводи Управни одбор Установе.

Конкурс се објављује у листу „Вести“, званичној интернет презентацији општине Чајетина и на огласној табли Установе.

Лице задужено за давање обавештења о јавном конкурсу: Mарина Војиновић, 031/3831-160, 062/8814563.

 Председник Управног одбора

 Драгољуб Новаковић